EA พุ่ง 5% กูรูฟันธงกำไรโตแกร่ง พื้นฐานดีเริ่ด “ซื้อ” เป้าใหม่ 30 บ.
EA พุ่ง 5% บล.กรุงศรีฟันธงกำไรโตแกร่ง พื้นฐานดีเริ่ด “ซื้อ” เป้าใหม่ 30 บ.โดย ณ เวลา 10.15 น.อยู่ที่ 21.00 บาท บวก 1.00 บาท หรือ 5% มูลค่าการซื้อขาย 106.14 ล้านบาท
23 ก.ค. 2558

ผู้สื่อข่าวรายงานว่า ราคาหุ้น บริษัท พลังงานบริสุทธิ์ จำกัด (มหาชน) หรือ EA ณ เวลา 10.15 น.อยู่ที่ 21.00 บาท บวก 1.00 บาท หรือ 5% มูลค่าการซื้อขาย 106.14 ล้านบาท โดยเปิดตลาดที่ 20.20 บาท แตะระดับสูงสุดที่ 21.00 บาท และต่ำสุดที่ 20.20 บาท ขณะที่ดัชนีหุ้นไทยโดยรวมบวก 0.21%

บล.กรุงศรี ระบุในบทวิเคราะห์ (23 ก.ค.) Upgrade to BUY หุ้น EA เป้า 23 บาท ราคาหุ้นปรับลงจนมี Upside 15% จากราคาเป้าหมายใหม่ พร้อมคาดกำไรสุทธิไตรมาส 2/58 เติบโต 53% จากไตรมาสก่อน จากการรับรู้รายได้ของ Solar farm ลำปาง(90MW)เต็มไตรมาส พร้อมคาดว่ากำไรสุทธิปี 2559 จะเติบโต 83% จากโครงการ Solar farm ที่พิษณุโลก (90 MW) และอีก 3 โครงการ wind farm (126 MW) ที่คาดว่าจะเริ่มดำเนินการผลิตไฟฟ้าในไตรมาส 1/16
บล.ธนชาต ระบุในบทวิเคราะห์ (23 ก.ค.) มองการปรับลดลงของ EA เป็นโอกาสในการ “ซื้อ” จาก 1) กำไรไตรมาส 2/58 เติบโตแกร่งเป็น 800 ล้านบาท หรือเพิ่มขึ้น 38% จากไตรมาสก่อน และเพิ่มขึ้น 96% จากช่วงเดียวกันของปีก่อน และคงคาดการณ์กำไรทั้งปีที่ 3.05 พันล้านบาท หรือ เพิ่มขึ้น 89.4% จากช่วงเดียวกันของปีก่อน และด้วยกำลังการผลิตไฟฟ้าที่เพิ่มขึ้นในปี 2016 (การก่อสร้างโรงไฟฟ้าพลังงานแสงอาทติย์ที่พิษณุโล 90MW และพลังงานลาม Hadd 126MW เป็นไปตามแผน)
แนะนำ “BUY” ราคาเป้าหมาย 30.00 บาท/หุ้น
ด้านเทคนิคบล.เคทีบี (ประเทศไทย) ประเมินโครงสร้างราคา EA ที่พักตัวลงมาค่อนข้างลึกมาก จนเข้าสู่แนว Fibonacci 50% พร้อมกับกราฟแท่งเทียนส่งสัญญาณการฟื้นตัวด้วย  ประกอบกับภาวะ Oversold มาก ๆ  ซึ่งทำให้เชื่อว่าน่าจะสามารถเกิด Technical Rebound ได้
แนะนำซื้อเก็งกำไร แนวรับ 19.30-19.70 บาท แนวต้าน   20.40 // 20.80-21.00 บาท